CELEX: E2020J0011
Language: fi
Date: 2021-07-15 00:00:00
Title: Tuomioistuimen tuomio annettu 15 päivänä heinäkuuta 2021 asiassa E-11/20 Eyjólfur Orri Sverrisson vastaan Islannin valtio (Direktiivi 2003/88/EY – Työntekijöiden turvallisuuden ja terveyden suojelu – Työaika – Matkat, joiden määräpaikka on muu kuin työntekijän kiinteä tai tavanomainen työn suorittamispaikka – Kansainvälinen matkustaminen) 2021/C 426/07

21.10.2021   
            
            
               FI
            
            
               Euroopan unionin virallinen lehti
            
            
               C 426/10
            
         
      TUOMIOISTUIMEN TUOMIO
      annettu 15 päivänä heinäkuuta 2021
      asiassa E-11/20
      Eyjólfur Orri Sverrisson vastaan Islannin valtio
      
         
            (Direktiivi 2003/88/EY – Työntekijöiden turvallisuuden ja terveyden suojelu – Työaika – Matkat, joiden määräpaikka on muu kuin työntekijän kiinteä tai tavanomainen työn suorittamispaikka – Kansainvälinen matkustaminen)
         
      
      (2021/C 426/07)
      Asiassa E-11/20, Eyjólfur Orri Sverrisson vastaan Islannin valtio, Reykjavikin käräjäoikeus (Héraðsdómur Reykjavíkur) on esittänyt valvontaviranomaisen ja tuomioistuimen perustamisesta tehdyn EFTA-valtioiden välisen sopimuksen 34 artiklan nojalla tuomioistuimelle PYYNNÖN, joka koskee tietyistä työajan järjestämistä koskevista seikoista 4 päivänä marraskuuta 2003 annetun Euroopan parlamentin ja neuvoston direktiivin 2003/88/EY ja erityisesti sen 2 artiklan 1 alakohdan tulkintaa. EFTAn tuomioistuin, toimien kokoonpanossa Páll Hreinsson, presidentti, ja tuomarit Per Christiansen ja Bernd Hammermann (esittelevä tuomari), on antanut 15 päivänä heinäkuuta 2021 tuomion, jonka tuomiolauselma on seuraava:
      
                  1.
               
               
                  Kun työntekijä joutuu pääasian kantajan tapaan tavanomaisen työaikansa ulkopuolella käyttämään aikaa matkoihin, joiden määräpaikka on muu kuin hänen kiinteä tai tavanomainen työn suorittamispaikkansa, ja matkat tehdään sellaisten työntekijän toimien tai työtehtävien vuoksi, jotka työnantaja on hänelle määrännyt, kyseinen matka-aika on tietyistä työajan järjestämistä koskevista seikoista 4 päivänä marraskuuta 2003 annetun Euroopan parlamentin ja neuvoston direktiivin 2003/88/EY 2 artiklan 1 alakohdassa tarkoitettua työaikaa. Sillä, tehdäänkö tällainen matka kokonaan ETA-alueella vai kolmanteen maahan tai kolmannesta maasta, ei ole merkitystä, jos työsopimus on tehty ETA-valtion kansallisen lainsäädännön nojalla ja siihen sovelletaan ETA-valtion kansallista lainsäädäntöä.
               
            
                  2.
               
               
                  Matkan aikana tehdyn työn intensiteettiä ei ole tarpeen arvioida.